เฉิน กวานซี

เฉิน กวานซี (p=Chén Guānxī; Edison Chen) เป็นนักแสดง นักร้อง ชาวฮ่องกง เกิดเมื่อวันที่ 7 ตุลาคม ค.ศ. 1980 ที่แวนคูเวอร์ แคนาดา มีเชื้อสายโปรตุเกสปนอยู่บ้าง สามารถพูดภาษาจีนกลาง ภาษากวางตุ้ง ภาษาญี่ปุ่นและภาษาอังกฤษ หลังจากเติบโตในประเทศแคนาดา ก็ย้ายไปอยู่ฮ่องกงกับครอบครัว

**ประวัติ**
เฉิน กวานซีมีชื่อเล่นว่า Eddie, Illkid จบการศึกษา R.C. Palmer Secondary ( Richmond, Canada ) ครอบครัวของเขามีสมาชิกอีก 4 คน คือ พ่อ ซึ่งเป็นมหาเศรษฐีคนดังของฮ่องกง ชื่อ เฉิน เจ๋อเหวิน แม่ และพี่สาวอีก 2 คน ได้แก่ Tricia และ Olivia เขาเริ่มเข้าวงการเมื่อตอนระหว่างที่เขากลับมาเที่ยวฮ่องกงหลังจบมัธยมศึกษาตอนปลายที่โทรอนโต โดยเล่นภาพยนตร์โฆษณาบัตรเครดิตที่หลี่หมิงเป็นผู้กำกับฯ และหน้าตาของเขาก็เริ่มเป็นที่สนใจของคนในวงการบันเทิง โดยเฉพาะใบหน้าของเขาที่หลายคนต่างบอกว่าคล้ายพระเอกกู่เทียนเล่อหลังจากนั้นได้เล่นภาพยนตร์โฆษณารถไฟฟ้าใต้ดินกับเซซิเลีย เจิ้ง หรือจาง ป๋อจือ 
ในปี ค.ศ. 2000 บริษัทเจซีกรุ๊ปของเฉินหลง ได้เซ็นสัญญากับเขาเพื่อให้เป็นดาราหน้าใหม่ทันที บทแรกที่ได้รับคือเป็นพระเอกในภาพยนตร์เรื่อง ตำรวจพันธุ์ใหม่ หรือ เจน วาย ค็อปส์ เป็นผลงานการแสดงเรื่องแรกของเขา โดยบทที่ได้รับเดิมทางบริษัทได้ติดต่อพระเอกเซียะถิงฟงเอาไว้แต่ไม่สามารถมารับบทได้ และเขาก็มีชื่อเสียงนับแต่นั้นมา เขายังมีผลงานการแสดงอีกกว่า 20 เรื่อง เคยมีผลงานระดับฮอลลีวูดจาก The Grudge 2 เมื่อปี ค.ศ. 2006 และมีผลงานภาพยนตร์ต่อๆ มา ได้แก่ เจ็น วาย คอปส์ภาค 2 ,Dead of Alive 2 และที่โด่งดังมากคือ Infernal Affairs (2 คน 2 คม) ทั้งภาค 1 และ 2
ส่วนด้านงานเพลง เฉิน กวานซีไม่ประสบความสำเร็จเท่ากับงานแสดง เขาเซ็นสัญญากับบริษัทมิวสิกพลัส ในเครืออีอีจี บริษัทใหญ่ของฮ่องกง โดยมีเลสลี่ จาง เขียนเพลงให้ เฉิน กวานซีจึงได้ร้องเพลงประกอบภาพยนตร์เรื่องแรกของตัวเองไปโดยปริยาย เขาออกอัลบั้มชุดแรกชื่อ EP ในปี ค.ศ. 2000 จนถึงปัจจุบัน เขาได้ออกอัลบั้มทั้งหมด 16 ชุด เฉิน กวานซี หลังจากเข้าวงการเพลงได้เพียงครึ่งปี เขาก็ได้รับรางวัลนักร้องหน้าใหม่ยอดเยี่ยม 
นอกจากนี้เขายังมีธุรกิจส่วนตัว คือขายหมวกและเสื้อผ้าแนวฮิปฮอป มีร้านที่ชื่อว่า Juice เปิดอยู่ 2 สาขาคือที่เซี่ยงไฮ้และฮ่องกง จากการที่เขาเป็นดาราที่ร่ำรวยและมีชื่อเสียงมากจึงมักมีข่าวกับสาวๆ บ่อยจนได้รับฉายาว่า "คาสโนว่าแห่งฮ่องกง"

**เหตุการณ์สำคัญ**
ในปี 2551 เฉิน กวานซี มีข่าวภาพหลุดของตัวเองและดาราหญิงของฮ่องกงอีก 3 ราย ออกมาทางอินเทอร์เน็ต โดยออกมาเปิดใจต่อสาธารณชนครั้งแรกเมื่อวันที่ 4 กุมภาพันธ์ 2551 ผ่านทางเว็บบล็อกของเขา โดยไม่มีการยืนยันหรือปฏิเสธจากเจ้าตัวว่าภาพดังกล่าวเป็นของจริงหรือตัดต่อ แต่ขอร้องให้ผู้ใดก็ตามที่มีภาพเหล่านั้น หยุดการเผยแพร่และทำลายมันเสีย จนกระทั่งวันที่ 21 กุมภาพันธ์ พ.ศ. 2551 หลังจากหายหน้าที่ต่างประเทศอยู่นานนับเดือน โดยเขายอมรับเป็นครั้งแรกว่าภาพทั้งหมดเป็นฝีมือของเขาเอง แต่ไม่มีเจตนาจะให้ภาพทั้งหมดเผยแพร่ต่อทางสาธารณชนแต่อย่างใด และยังได้ขอขมาต่อสาวๆ ทุกคนที่ต้องมารับกรรมจากการกระทำอันรู้เท่าไม่ถึงการณ์ของเขาในครั้งนี้ และประกาศว่าจะออกไปจากวงการบันเทิงของฮ่องกงตั้งแต่บัดนี้

**ผลงาน**

**ผลงานเพลง**
 Edison Chen (ep)- Ultraman Gaia- Visual Diary- Ed Is On- Peace and Love- Break Through- Transition- Hits or Misses- Please steal this album- Hazy- Edison Chen - The Best Collection

**ผลงานด้านการแสดงภาพยนตร์**
 2000 – Dead or Alive 2: Birds (Dead or Alive 2: 逃亡者) (Japan)- 2000 – Gen Y Cops (特警新人類2)- 2001 – Final Romance (願望樹)- 2001 – Dummy mother, Without a Baby (玉女添丁)- 2001 – Dance of a Dream (愛君如夢)- 2002 – Princess D (想飛)- 2002 – Nine Girls and a Ghost (九個女仔一隻鬼)- 2002 – Infernal Affairs (無間道)- 2003 – The Twins Effect (千機變)- 2003 – The Medallion (飛龍再生) (Cameo)- 2003 – Infernal Affairs II (無間道II)- 2003 – The Spy Dad (絕種鐵金剛)- 2003 – Infernal Affairs III (無間道III: 終極無間) (Cameo)- 2004 – Sex and the Beauties (性感都市)- 2004 – Moving Targets (2004 新紮師兄)- 2004 – Life, Translated (時差7小時)- 2004 – Jiang Hu (江湖)- 2004 – The Twins Effect II (千機變)- 2004 – A-1 Headline (A-1 頭條)- 2005 – Initial D (頭文字D)- 2005 – Under The Same Moon (同じ月を見ている) (Japan)- 2006 – Dog Bite Dog (狗咬狗)- 2006 – The Grudge 1.5 (咒怨1.5) (Short)- 2006 – The Grudge 2 (咒怨2)- 2007 – Trivial Matters (破事兒)- 2008 – The Dark Knight (Cameo)- 2009 – The Sniper (神鎗手)- 2009 – Coweb (戰無雙) (Cameo)- 2012 – Almost Perfect- 2014 – Golden Chicken 3 (金雞SSS)- 2014 - Streets of Macao- 2015 - Waiting

**การให้เสียงพากย์**
 2001 – Cats & Dogs (貓狗鬥一番) (Voice only, Cantonese version)- 2007 – Shrek the Third (史力加之咁就三世) (Voice only, Cantonese version)

**ละครโทรทัศน์**
2002 – Feel 100% (百分百感覺)
*2003 – Hearts of Fencing (當四葉草碰上劍尖時) Guest
*2005 – Eight Heroes (八大豪俠)

**ผลงานอื่น**
2001- Weakest Link (一筆OUT消) (2001)
2005- MTV Whatever Things (2005)
2006- Gumball 3000: Drivin' Me Crazy (2006)

**อ้างอิง**

**แหล่งข้อมูลอื่น**
   เว็บไซค์เอดิสันไทยแลนด์แฟนคลับ EDISONthailand.com date=2008-05-16 
หมวดหมู่:นักแสดงจีน
หมวดหมู่:บุคคลจากแวนคูเวอร์
หมวดหมู่:นักร้องชายชาวฮ่องกง
หมวดหมู่:นักแสดงละครโทรทัศน์ชายชาวฮ่องกง
หมวดหมู่:ชาวฮ่องกงเชื้อสายโปรตุเกส